שלמה מורן

שלמה מורן (נולד ב-1947) הוא מדען מחשב ישראלי ופרופסור אמריטוס בפקולטה למדעי המחשב בטכניון. מחקריו עוסקים בין השאר (בסדר מהמאוחר למוקדם) ברשתות דינמיות, היבטים אלגוריתמיים בביולוגיה חישובית (עם דגש על עצים פילוגנטיים), חישובים מבוזרים, אלגוריתמים עם יצוב עצמי, אלגוריתמים ותורת הסיבוכיות, אלגוריתמי קרוב לבעיות קשות ב NP. זוכה פרס גדל לשנת 1993.

קורות חיים 
נולד בקיבוץ יגור, לאריה לייב ולטר ורוחמה לבית פולק, שניהם מהעיר ברסטצ'קו שבווהלין, פולין (כיום אוקראינה), אח לגדי מורן ז"ל,  פרופסור למתמטיקה, לרמי ז"ל ובלהה.  

הוא החל ללמוד מתמטיקה בטכניון וסיים תואר ראשון בשנת 1975 ודוקטורט בהנחיית פרופסור עזריה פז בשנת 1979.  בשנת 1993 זכה יחד עם עוד ארבעה מדענים בפרס גדל על פיתוח מערכת הוכחה אינטראקטיבית. בין השנים 1994–1996 היה מזכיר קיבוץ יגור, לצדה של יעל סלע. בין השנים 1998–2001 היה דקאן הפקולטה למדעי המחשב בטכניון.

חיים אישיים 
נשוי לאורלי, אבא של שירי, אסנת ושי, מתגורר בקיבוץ יגור.

קישורים חיצוניים 

 שלמה מורן באתר הטכניון
 שלמה מורן באתר הפקולטה למדעי המחשב בטכניון

הערות שוליים

בעלי תואר דוקטור מהטכניון - מכון טכנולוגי לישראל
ישראלים זוכי פרס גדל
יגור: אישים
מדעני מחשב ישראלים
מזכירי קיבוצים
סגל הטכניון: מדעי המחשב
ישראלים שנולדו ב-1947